Document ID: /roh_data/filtered/fineweb-2-filterrobots_roh.jsonl.gz/71748

La Partida dals pirats parta dal fatg che ses referendum cunter las novas reglas per la protecziun da giuvenils cunter cuntegns nunadattads en films e gieus da video n’è tuttina betg reussì. Quai haja communitgà la partida ier saira, sco l’agentura da novitads Keystone-SDA rapporta.
Pir la gievgia ha la partida inoltrà las 50'000 suttascripziuns necessarias. Tenor il president da la partida saja il referendum stà curt avant il naufragi il december passà. Il schaner haja il tema lura però survegnì ina gronda attenziun mediala.
Per tge vai?
En l'internet, tar gieus da computers u serias na datti betg controllas da vegliadetgna. Il parlament ha perquai relaschà ina lescha correspundenta. Quels che porschan gieus u serias duain en l'avegnir esser obligads da controllar la vegliadetgna.
Il punct da la critica è co che quai duai schabegiar. Ils «pirats» teman ina obligaziun da sa legitimar, per exempel cun ina carta d'identitad electronica.
Dentant sa mussia uss ch’il dumber da suttascripziuns ramassadas pudess esser memia pitschen. I haja dà problems cun la metoda da dumbrar las suttascripziuns, ha argumentà la Partida dals pirats.
Or da l'archiv: